Boloky
Ny boloky dia vorona mifaraingo vava. Ankoatra ireo boloky misioka toy ny vorona rehetra, dia misy koa ireo vorona mahay mamerina ireo teny fandreny matetika.

Ny boloky dia "perroquet" miloko mainty (coracopsis nigra) azo antsoina ihany koa hoe Perroquet Vasà.

Ny boloky hita eto Madagasikara 
Misy karazany roa ny boloky hita eto Madagasikara ankoatr'ireo hita eny amin'ny nosy Comores sy ny nosy Seychelles:

Ny boloky kely na petit vasà 
Boloky mainty mitopy manga rehefa taratry ny masoandro ny lohan'ny elany ary miafara aminy mainty matroka be. Mirefy eo aminy 30 cm eo ny halavany (lohany mankany amin'ny rambony). Manana feo manga sy sioka tsara kokoa ny boloky kely raha hoarina amin'ny boloky be (grand vasa ).

Any anaty kirihitr'ala lavitry ny olom-belona no ahitana azy, dia amin'iny ilany atsinanana sy andrefanan'ny nosy iny. Miara-miaina eo amin'ny 60 na 70 isa eo ny boloky kely raha toa ka mitokana lavitry ny namany ny mpivady hikotrika.

Ny boloky be na grand vasa:  
Mainty somary volon'davenona ny Boloky be, ary mitopy manga sy maitso ny lohan'ny elany ka miafara amin'ny mainty matroka be. Mirefy eo amin'ny 60 cm ny boloky be ary manana feo maranitra rehefa misioka.

Ny faritra Andrefan'ny nosy no tena ahitana azy, na dia efa miparitaka eran'i Madagasikara no ahitana azy nohon'ny fihazana sy fivarotana azy.

Vorona miha lany tamingana ny boloky satria mihena ny toera-ponenany vokatry ny doro-tanety sy ny fanapahana ny ala.

Rohy ivelany 
(https://www.youtube.com/watch?v=IUVv7qMjMHM ) 

Vorona